Dave Dryden

David Murray Dryden (* 5. september 1941, Hamilton, Kanada – † 4. október 2022, Oakville, Kanada) bol kanadský hokejový brankár, ktorý pôsobil v NHL a neskôr vo WHA. Preslávil sa tým, že ako prvý brankár použil masku, krorá bola kombináciou dvoch typov predošle používaných masiek: plastovej celotvárovej a prilby s kovovou mriežkou. Práve Drydenova maska je prototypom pre súčasné masky používané drvivou väčšinou brankárov.

 Kariéra 
Dave Dryden začínal svoju profesionálnu kariéru v NHL, po debute v drese New York Rangers pôsobil v rokoch 19651969 v tíme Chicago Black Hawks, kde zastával prevažne pozíciu náhradného brankára. V pozícii jednotky pôsobil v tíme Buffalo Sabres v rokoch 19701974. Od roku 1975 bol brankárom tímu konkurenčnej ligy WHA – Edmontonu Oilers. Počas sezóny 1978/1979 získal cenu Ben Hatskin Trophy pre najlepšieho brankára WHA a bol zároveň držiteľom Gordie Howe Trophy ako najužitočnejší hráč ligy.

Zaujímavosťou je, že Dave Dryden sa ako jediný brankár v histórii NHL postavil v zápase.

svojmu bratovi – Kenovi Drydenovi. Bolo to v zápase Montrealu Canadiens proti Chicagu Black Hawks.

 Osobný život 
Dave Dryden bol okrem hokeja známy aj ako inovátor v oblasti brankárskej výstroje. Vyvinul prvý model masky s kovovou mriežkou, ktorý neskôr adaptovali aj ďalší brankári. Po skončení kariéry pracoval ako výkonný riaditeľ charitatívnej organizácie Sleeping Children Around the World, ktorá zabezpečovala spacie vaky a pomôcky pre deti v rozvojových krajinách.

So svojou ženou Sandrou prežil 59 rokov a mali dve deti. Jeho brat Ken Dryden bol taktiež hokejovým brankárom, legendou tímu Montreal Canadiens.

Zomrel 4. októbra 2022 na komplikácie spojené s chronickým ochorením.

 Ocenenia 
 Ben Hatskin Trophy (1979)
 Gordie Howe Trophy (1979)
 WHA All-Star výber (1979)

 Referencie 

 Iné projekty 

 Externé odkazy 
 Dave Dryden – štatistiky na hockey-reference.com
 Dave Dryden – profil na EliteProspects

Kategória:Kanadskí hokejoví brankári
Kategória:Kanadskí hokejisti
Kategória:Brankári Buffalo Sabres
Kategória:Brankári New York Rangers
Kategória:Brankári Chicago Blackhawks
Kategória:Brankári Edmonton Oilers
Kategória:Osobnosti z Hamiltonu (Ontário)